കൊവിഡിന് പിന്നാലെ ഭീതി വിതച്ച് സാല്മൊണല്ല രോഗ വ്യാപനം ഉള്ളിയില് നിന്ന് കൊവിഡിന് പിന്നാലെ ഭീതി വിതച്ച് സാല്മൊണല്ല രോഗം. ഉള്ളിയില് നിന്ന് പടരുന്ന സാല്മൊണല്ല എന്ന അപൂര്വ രോഗം യുഎസില് പടരുന്നതായി കണ്ടെത്തിയതായി റിപ്പോര്ട്ടുകള് പുറത്ത്. യുഎസിലെ 37 സംസ്ഥാനങ്ങളിലായി നൂറുകണക്കിന് പേര്ക്കാണ് രോഗം ബാധിച്ചു ചികിത്സയിലാണ്. ഇതുവരെ മരണങ്ങളൊന്നും ഇതുവരെ റിപ്പോര്ട്ട് ചെയ്തിട്ടില്ല മെക്സിക്കോയിലെ ചിഹുവാഹുവായില്നിന്ന് ഇറക്കുമതി ചെയ്ത ഉള്ളിയിലാണ് രോഗത്തിന്റെ ഉറവിടം കണ്ടെത്തിയത്. സെന്റര് ഫോര് ഡിസീസ് കണ്ട്രോള് ആന്ഡ് പ്രിവന്ഷന് സിഡിസി ആണ് ഈ വിവരം പുറത്തു വിട്ടത്. രോഗ വ്യാപന സാഹചര്യമുള്ളതിനാല് ലേബലില്ലാത്ത ചുവപ്പ്, വെള്ള, മഞ്ഞ ഉള്ളി ജനം ഉപേക്ഷിക്കണമെന്നു യുഎസ് അധികൃതര് നിര്ദേശിച്ചു. ഇതുവരെ 652 പേര്ക്കു രോഗം ബാധിച്ചു. 129 പേരെ ആശുപത്രിയില് പ്രവേശിപ്പിച്ചു. മരണങ്ങളൊന്നും ഇതുവരെ റിപ്പോര്ട്ട് ചെയ്തിട്ടില്ല. രോഗികളുടെ എണ്ണം ഇനിയും കൂടാനുള്ള സാധ്യത കൂടുതലാണെന്ന് സിഡിസി വ്യക്തമാക്കി. ഉള്ളി വച്ചിരുന്ന ഇടങ്ങളെല്ലാം അണുനാശിനി ഉപയോഗിച്ചു കഴുകണമെന്നും അധികൃതര് അറിയിച്ചു. സാല്മണൊല്ല അണുബാധയുള്ള ഉള്ളി കഴിച്ചാല് വയറിളക്കം, പനി, വയറ്റില് അസ്വസ്ഥത തുടങ്ങിയവ വരും. ശരീരത്തിലെത്തില് എത്തി ആറു മണിക്കൂര് മുതല് ആറു ദിവസം വരെയുള്ള കാലയളവിലാണ് രോഗലക്ഷണങ്ങള് പ്രകടമാവുകയെന്നും ഫുഡ് ആന്ഡ് ഡ്രഗ് അഡ്മിനിസ്ട്രേഷന് എഫ്ഡിഎ അറിയിച്ചു. Tags